"Τα όρια μεταξύ ζωής και θανάτου είναι αχνά και δυσδιάκριτα.
Ποιος μπορεί να πει πού τελειώνει το ένα και πού αρχίζει το άλλο;"
Ε. Α. Πόε
Καλημέρα, κύριοι.
-Είστε ο Ογκάστους Λάντορ; -Ναι.
Κι εσείς;
Λοχαγός Χίτσκοκ. Δεύτερος τη τάξει στην Ακαδημία.
Ήρθα να σας ειδοποιήσω.
Ο συνταγματάρχης Θέιερ θέλει να σας δει αμέσως.
-Περί τίνος πρόκειται; -Θα σας ενημερώσει ο ίδιος.
-Και για πότε μιλάμε; -Όσο πιο σύντομα γίνεται.
Κι αν αποφασίσω να μην έρθω;
Εσείς αποφασίζετε. Πολίτης είστε, άλλωστε.
Τέλεια μέρα για μια βόλτα.
ΚΟΙΛΑΔΑ ΧΑΝΤΣΟΝ, ΝΕΑ ΥΟΡΚΗ 1830
Ο κυβερνήτης λέει πως γράψατε ιστορία ως αστυφύλακας στη Νέα Υόρκη.
Συνέστησε τις υπηρεσίες σας αναφέροντας εντυπωσιακά επιτεύγματα,
όπως η σύλληψη των αρχηγών των Ντέιμπρεϊκ Μπόιζ,
η διάλυση της συμμορίας Σερτ Τέιλς
και η διαλεύκανση της στυγερής δολοφονίας μιας νεαρής πόρνης στα Ηλύσια Πεδία.
ΣΤΡΑΤΙΩΤΙΚΗ ΑΚΑΔΗΜΙΑ ΗΠΑ ΟΥΕΣΤ ΠΟΪΝΤ
Μεταξύ των ταλέντων σας, αποκρυπτογράφηση, καταστολή ταραχών
και μη βίαιη ανάκριση.
Είστε γιος ιερέα από το Γκλόστερ
και ήρθατε στη Νέα Υόρκη έφηβος.
Και είστε χήρος, κύριε Λάντορ.
Τρία χρόνια τώρα.
-Να ζητήσω να φέρουν καφέ; -Μια μπίρα θα ήταν ό,τι πρέπει.
Έχετε…
Έχετε διάφορες σημειώσεις για μένα φυλαγμένες κάπου εκεί πίσω, έτσι;
Τι άλλο λένε;
Ότι έχω να πατήσω το πόδι μου σε εκκλησία
πολύ καιρό;
Αναφέρουν ότι η κόρη μου το έσκασε σχετικά πρόσφατα;
Γνωρίζουμε για την εξαφάνιση της κόρης σας.
Και εκφράζουμε τη λύπη μας.
Ελπίζω να μη σας προσέβαλα.
Όχι.
Όχι, με συγχωρείτε. Σας οφείλω μια συγγνώμη.
Και την έχετε. Συνεχίστε, παρακαλώ.
Κύριε Λάντορ, αυτή η υπόθεση επιβάλλει άκρα διακριτικότητα.
Ψάχνουμε κάποιον.
Έναν πολίτη με πολύ καλά διαπιστευτήρια και τακτ,
που να μπορεί να το ερευνήσει εκ μέρους της Ακαδημίας.
Είναι περίπλοκη και λεπτή υπόθεση,
καθώς εμπλέκεται ένας δόκιμός μας.
Ένας δευτεροετής από το Κεντάκι, ονόματι Φράι.
-Λερόι Φράι. -Ας αφήσουμε τις υπεκφυγές.
Ο Φράι κρεμάστηκε. Εχθές το βράδυ.
Λυπάμαι που το ακούω.
Απαίσιο περιστατικό. Πρέπει να καταλάβετε τη θέση μας.
Σε εμάς έχει ανατεθεί η φροντίδα αυτών των νεαρών,
να τους κάνουμε άξιους άντρες και στρατιώτες, και γι' αυτό παλεύουμε.
Αλλά θέλουμε να πιστεύουμε ότι ξέρουμε πού να σταματήσουμε.
Ένα αγόρι κρεμάστηκε.
-Είναι θέμα ιατροδικαστή. -Δυστυχώς, δεν είναι τόσο απλό.
Η σορός του δοκίμου Φράι κακοποιήθηκε εχθές το βράδυ στο νοσοκομείο.
Κακοποιήθηκε; Από ποιον;
Αν το γνωρίζαμε, δεν θα υπήρχε λόγος να σας καλέσουμε.
Σίγουρα θα έχετε κάποιους φαρσέρ στην Ακαδημία.
Δεν μιλάμε για φάρσα, κύριε Λάντορ.
Η καρδιά του Λερόι Φράι αφαιρέθηκε από το στέρνο του.
Δρα Μάρκουις, πώς μπορεί να το κάνει κανείς αυτό;
Με νυστέρι.
Ή και με ένα οποιοδήποτε καλό, κοφτερό μαχαίρι.
Το δύσκολο, όμως, είναι να φτάσεις στην καρδιά.
Οι αμυχές στα πνευμόνια και στο ήπαρ
δείχνουν κλίση τέτοια, ώστε να μην πειραχτεί η καρδιά.
Και πώς συντηρείται μια καρδιά;
Σε κάποιο δοχείο.
Τυλιγμένη σε μουσελίνα, ίσως, ή και σε εφημερίδα.
Πιθανότατα μέσα σε πάγο.
Ποιος θα μπορούσε να το κάνει;
Κάποιος δυνατός.
Όχι γυναίκα, δηλαδή;
Σίγουρα όχι κάποια σαν αυτές που είχα την τύχη να γνωρίσω.
Και όσον αφορά τις ιατρικές γνώσεις;
Θα ήταν απαραίτητη εκπαίδευση και κατάρτιση εφάμιλλη της δικής σας;
Όχι απαραίτητα.
Μόνο επαρκής φωτισμός και γνώση ανατομίας,
χωρίς αυτό να προϋποθέτει ότι μιλάμε για γιατρό ή χειρουργό.
-Σίγουρα είναι… -Τρελός!
Και κυκλοφορεί ελεύθερος.
Παρουσιάστε, αρμ!
Σας ζητώ συγγνώμη, κύριε Λάντορ.
Είναι πολύ λεπτή η θέση μας.
Ισχυροί γερουσιαστές στην Ουάσινγκτον
εύχονται να αποτύχουμε οικτρά για να μας κλείσουν.
Σας ζητώ να μας βοηθήσετε να σώσουμε την τιμή
της Στρατιωτικής Ακαδημίας των ΗΠΑ.
Θα το προσπαθήσω.
Είχατε καθήκοντα φρουράς εχθές το βράδυ, κύριε Χαντούν.
Μάλιστα.
Από τις 9:30 ως τα μεσάνυχτα που επέστρεψα στο φυλάκιο.
Πού βρίσκεται;
Στο τέσσερα, κύριε. Στο Φορτ Κλίντον.
Ομολογώ ότι δεν γνωρίζω καλά το μέρος,
αλλά το σημείο όπου βρισκόμαστε τώρα
δεν είναι στη διαδρομή από το Φορτ Κλίντον στον Βόρειο Στρατώνα.
-Όχι, κύριε. -Γιατί ξεστράτισες;
Κύριε, καθώς προχωρούσα, άκουσα κάτι.
Κάποιο ζώο, σκέφτηκα.
Έκανε σαν να πέθαινε ή είχε παγιδευτεί, κι ήρθα να βοηθήσω.
Έχω μεγάλη αδυναμία στα ζώα.
Έτρεξα προς τα εδώ κι έπεσα πάνω στον δόκιμο Φράι, κύριε.
-Πώς ήταν; -Σε κακή κατάσταση, κύριε.
Δεν κρεμόταν κανονικά.
Ήταν σαν να καθόταν σε καρέκλα.
Μπερδεύτηκα.
Τα πόδια του ακουμπούσαν το έδαφος.
-Τα πόδια του ακουμπούσαν το έδαφος; -Μάλιστα.
Εντάξει. Και τι έκανες μετά;
Έτρεξα. Έτρεξα πίσω στον Βόρειο Στρατώνα.
Μια τελευταία ερώτηση, και σ' αφήνω ήσυχο.
Είδες κανέναν άλλον τριγύρω;
Όχι, κύριε.
Κύριε Χαντούν.
Ο λαιμός.
Αυτό μου έκανε εντύπωση αρχικά.
Βλέπετε;
Δεν είναι καθαρό το σημάδι. Το σκοινί τον τύλιξε
κι έκανε βόλτες πάνω κάτω στον λαιμό.
Σαν να…
Σαν να αντιστάθηκε.
Κοιτάξτε τα δάχτυλά του.
Φρέσκες φουσκάλες από το σφίξιμο του σκοινιού
καθώς προσπαθούσε να το βγάλει.
Μου λέτε τι συμβαίνει εδώ;
Είναι αρκετά παράτυπο αυτό.
Μήπως θα μπορούσατε να αγγίξετε το πίσω μέρος του κεφαλιού του κου Φράι;
Τον εξετάσατε, έτσι;
Φυσικά και τον εξέτασα. Αυτή είναι η δουλειά μου.
Πάλι τα ίδια θα κάνουμε;
Εντοπίζω κάποια κάκωση.
Στον βρεγματικό λοβό.
Περίπου οκτώ εκατοστά.
Μάλλον μου διέφυγε.
Ο κύριος Φράι δολοφονήθηκε.
Αυτό λέτε, κύριε Λάντορ;
Είστε σε καλό δρόμο, λοχαγέ Χίτσκοκ.
Λογικό να σας διαφύγει, γιατρέ.
Κύριε Λάντορ.
Εφόσον βρίσκεστε εδώ,
πρέπει να θέσουμε κάποιους βασικούς κανόνες.
Αναφέρετε σ' εμένα καθημερινά, κι εγώ στον συνταγματάρχη.
Και μη σας ξεφύγει λέξη γι' αυτό σε κανέναν, εντός ή εκτός της Ακαδημίας.
-Αυτά μόνο; -Και κάτι τελευταίο.
Απαγορεύεται το αλκοόλ καθ' όλη τη διάρκεια της έρευνας.
Μεγάλη η φήμη σας.
Με συγχωρείτε.
-Είστε ο Ογκάστους Λάντορ; -Ναι.
Αν δεν γελιέμαι, σας ανατέθηκε να λύσετε το μυστήριο
γύρω από τον Λερόι Φράι.
Ισχύει. Τι θα θέλατε;
Είναι ηθική επιταγή για εμένα και για την τιμή αυτού του θεσμού
να γνωστοποιήσω τα συμπεράσματα τα οποία συνήγαγα.
Συμπεράσματα;
Αναφορικά με τον αποθανόντα κο Φράι.
Θα ήθελα πολύ να τα ακούσω.
Ο άνδρας που ψάχνετε…
είναι ποιητής.
Στρατιώτη Κόκρεϊν.
Όταν έφεραν τη σορό του Λερόι Φράι στο νοσοκομείο,
ανατέθηκε σ' εσένα να τη φρουρείς;
Μάλιστα, κύριε.
Συνέβη κάτι κατά τη σκοπιά σου;
Τίποτα ως τις 2:30.
-Τότε με απάλλαξαν από το καθήκον μου. -Ποιος;
-Στρατιώτη, ποιος σε απάλλαξε; -Δεν γνωρίζω, κύριε.
Αλλά ήταν αξιωματικός.
-Δεν είπε το όνομά του; -Όχι, κύριε.
Δεν το συνηθίζουν οι αξιωματικοί.
Και τι σου είπε;
Είπε "Ευχαριστώ, στρατιώτη. Δεν χρειάζεσαι άλλο. Είσαι ελεύθερος".
-Περίεργο παράγγελμα, όχι; -Μάλιστα, κύριε. Πολύ.
-Είδες το πρόσωπό του; -Όχι, κύριε.
Είχα μόνο ένα κερί. Ήταν θεοσκότεινα.
Και πώς κατάλαβες, τότε, ότι ήταν αξιωματικός;
Από τα διακριτικά του, κύριε.
Αλλά ομολογώ ότι ήταν πολύ περίεργο.
-Δηλαδή; -Η επωμίδα.
Η αριστερή του επωμίδα έλειπε.
Να τον, με σάρκα και οστά.
Ο Μπένι ξεχωρίζει αυτούς που χρειάζονται ένα ποτό.
Και μόνο η θέα ευφραίνει την ψυχή μου.
-Μπένι! -Κύριε.
Στην υγεία των κανόνων.
Γάμησέ τους.
Πάτσι.
Πάτσι!
Τι έπαθες;
Τα έμαθες για τον δόκιμο;
Λένε ότι χαροπάλευε ώρες.
Ποιοι το λένε;
Αυτός.
Δεν έχεις μάθημα εσύ;
Καλησπέρα. Μάθημα;
Δεν θα τους λείψω.
Τους περνάω απαρατήρητος.
Εξάλλου, έχω μάθει περισσότερα σε μέρη σαν αυτό
παρά σε σχολικές αίθουσες.
Δεν αμφιβάλλω.
Παρακαλώ, κύριε…
-Να καθίσω; -Καθίστε. Ευχαριστώ.
Πρωτοετής Πόε. Ε. Α. Πόε.
Έντγκαρ Α. Πόε.
Διψούσες, βλέπω.
Καταπολεμά ολίγον τι τη θλίψη.
Πες μου, πώς έμαθες για τον Λερόι Φράι;
Από τον Χαντούν, φυσικά.
Διαλαλεί τα νέα σαν ντελάλης.
Ίσως τον κρεμάσουν κι αυτόν σύντομα.
Δεν υπονοείς ότι κάποιος κρέμασε τον κο Φράι, έτσι;
Δεν υπονοώ τίποτα.
Γιατί πιστεύεις ότι αυτός που έκοψε
κι έβγαλε την καρδιά του Λερόι Φράι
είναι ποιητής;
Να…
Η καρδιά δεν είναι κάτι πέρα από ένα σύμβολο.
Χωρίς τον συμβολισμό τι είναι;
Μια χούφτα μύες, με αισθητικό ενδιαφέρον σαν αυτό της ουροδόχου κύστης.
Το να αφαιρείς μια καρδιά είναι σαν να εμπορεύεσαι αμαρτίες.
Υπάρχει πιο κατάλληλος γι' αυτό
από έναν ποιητή;
Έναν ποιητή που τα παίρνει όλα τοις μετρητοίς, θα έλεγα…
Μην προσποιείστε πως αυτή η βαρβαρότητα
δεν ξύπνησε λογοτεχνικούς συνειρμούς στα ενδόμυχα του μυαλού σας.
Το σαγηνευτικό άσμα του λόρδου Σάκλινγκ.
"Είθε να επέστρεφες την καρδιά μου Αν τη δική σου δεν μπορώ να έχω"
Ή ακόμα και τη Βίβλο. "Φτιάξε μου, Θεέ, μια καθαρή καρδιά".
"Καρδιά ταπεινωμένη και υποταγμένη, ο Θεός δεν την καταφρονεί".
Μα τότε, είναι επίσης πιθανό να ψάχνουμε έναν θρησκομανή.
Όχι. Βλέπετε, παρέλειψα να σας πω ότι όντας και ο ίδιος ποιητής,
σκέφτομαι ως ποιητής.
Δεν έχω πάρε δώσε με την ποίηση.
Πώς να έχετε; Αμερικανός είστε.
Κι εσύ;
Καλλιτέχνης.
Με άλλα λόγια, άπατρις.
Τι, κύριε Λάντορ;
Βοήθησες πολύ.
Θα συνιστούσα να ερευνήσετε έναν δόκιμο ονόματι Λάφμπορο.
Τον άλλοτε συγκάτοικο του Λερόι Φράι, πριν έρθουν σε ρήξη.
Τα αίτια της οποίας παραμένουν θολά.
Κύριε Λάφμπορο.
Πες στον κύριο Λάντορ πώς γνωριστήκατε με τον κύριο Φράι.
Μάλιστα, κύριε. Ήμασταν συγκάτοικοι.
Ήρθατε ποτέ σε ρήξη;
Δεν θα το έλεγα ρήξη. Απλώς…
Μάλλον χώρισαν οι δρόμοι μας, κύριε.
Τι ευθύνεται γι' αυτό;
Τίποτα ιδιαίτερο.
Ήρθαν έτσι τα πράγματα.
Αν ξέρεις κάτι σχετικό με τον κύριο Φράι,
οφείλεις να το πεις αμέσως.
Ακούστε πώς έχουν τα πράγματα, κύριε.
Θα έλεγα ότι άρχισε να κάνει παρέα
με αισχρά υποκείμενα.
Έτσι τους αποκάλεσε ο ίδιος.
Και για πες μου, με το "αισχρά υποκείμενα" εννοούσε άλλους δόκιμους;
Δεν το είπε ποτέ, αλλά το υπέθεσα.
Και γιατί δεν το είπες νωρίτερα;
Δεν θεώρησα ότι είχε κάποια σχέση,
καθώς συνέβη πολύ παλιά, κύριε.
Ελεύθερος.
Κύριε Στόνταρντ!
Είσαι το τελευταίο άτομο που είδε ζωντανό τον κύριο Φράι.
Μάλιστα.
-Μίλα πιο δυνατά. -Είμαι λίγο άρρωστος.
Είδα όντως τον Λερόι το εν λόγω βράδυ.
Τον πέτυχα επιστρέφοντας στον στρατώνα.
Μιλήσατε;
Με σταμάτησε και ρώτησε αν είδα κανέναν αξιωματικό.
Πώς σου φάνηκε;
Ήταν πολύ σκοτεινά. Δεν εμπιστεύομαι τη μνήμη μου.
Είδες αν είχε τίποτα μαζί του; Κάποιο σκοινί, ας πούμε;
Δεν είδα τίποτα τέτοιο.
Αλλά κάτι πρόσεξα.
Καθώς έφευγε ο Φράι, τον ρώτησα πού πήγαινε τέτοια ώρα.
Και;
Είπε "Να κάνω κάτι αναγκαίο".
Τι κατάλαβες μ' αυτό;
Δεν ξέρω.
Ελεύθερος.
-Με συγχωρείτε, λοχαγέ. -Ναι.
Θεέ και Κύριε.
"Μια αγελάδα και ένα πρόβατο βρέθηκαν δολοφονημένα στο Κολντ Σπρινγκ.
Ήταν κατακρεουργημένα και τους είχαν αφαιρεθεί οι καρδιές".
Κανένα πλάσμα του Θεού δεν γλιτώνει απ' αυτόν;
Δεν ξέρουμε αν είναι ο ίδιος.
Τι;
Σύμπτωση είναι;
Από τις 6:00 αύριο το πρωί,
όλοι θα βγαίνουν μόνο για μάθημα, για φαγητό και για τη λειτουργία.
Για τίποτε άλλο!
Αν σε ρωτήσει κανείς,
μιλήσαμε μόνο για τη σχέση σου με τον Λερόι Φράι.
Δεν είχαμε καμία σχέση. Δεν τον ήξερα.
-Τι; -Δεν γνωριζόμασταν.
-Τότε, παρεξήγησα. -Δεν είστε ο πρώτος.
Τι κάνουμε εδώ, λοιπόν;
Σου προσφέρω εργασία.
Χωρίς πληρωμή.
Οι συμμαθητές σου δεν πρέπει να μάθουν τι κάνεις
παρά μόνο καιρό αφότου το ολοκληρώσεις.
Αν το μάθουν, πιθανότατα θα σε αναθεματίσουν.
Ακαταμάχητη πρόταση.
Σας παρακαλώ, πείτε μου περισσότερα.
Έξοχα. Θέλω να αποκωδικοποιήσεις αυτό. Είναι κομμάτι από ένα σημείωμα.
Θα εργαστείς κρυφά και όσο πιο διεξοδικά γίνεται.
Έχω τη χαρά να αναφέρω ότι αποκωδικοποίησα το μήνυμά σας.
Χειρόγραφο, προσωπικού χαρακτήρα.
Ο Φράι το είχε πάνω του όταν πέθανε.
Συμπεραίνουμε ότι ήταν ο λόγος
που δεν επέστρεψε στον στρατώνα το εν λόγω βράδυ.
Καθώς το υπόλοιπο σημείωμα αποσπάστηκε με τη βία,
μπορούμε να υποθέσουμε ότι υποδείκνυε τον αποστολέα.
Η χρήση χοντροκομμένων μαύρων κεφαλαίων
υποδηλώνει ότι ο αποστολέας ήθελε να κρύψει την ταυτότητά του.
Κάποιου είδους πρόσκληση.
Για την ακρίβεια, μια παγίδα.
Παγίδα;
Υπό αυτό το πρίσμα…
Μου επιτρέπετε;
Ας δώσουμε βάση στην τρίτη αράδα,
που ξέρουμε ότι είναι άρτια.
"Μην". Τι, όμως;
Κάτι που αρχίζει από "Α".
"Απορείτε"; "Ανησυχείτε";
Όχι. Δεν θα ταίριαζαν σε πρόσκληση.
"Αστειεύεστε";
Όχι. Θα ήταν κάπως άκομψο.
Αν ήθελαν να συναντήσουν τον Φράι σε συγκεκριμένο τόπο και χρόνο,
μία λέξη ταιριάζει, το "αργήσετε".
"Μην αργήσετε".
Με μια προσεχτική ματιά,
η πρώτη λέξη γίνεται σχεδόν προσβλητικά απλή.
"Να".
"Να μην αργήσετε".
Κοιτάξτε πιο προσεκτικά, κύριε Λάντορ.
Δεν θέλει πολλή σκέψη η συνέχεια.
Αν ο Φράι ήταν να πάει σε ένα προκαθορισμένο σημείο,
από την οπτική του αποστολέα, θα ερχόταν.
"Κύριε Φράι, ελάτε".
Και μετά απ' αυτό, είναι άκρως απλό να συμπεράνουμε
ότι η επόμενη λέξη δεν είναι άλλη από το "γρήγορα".
Βάζουμε τη λέξη, και βουαλά!
"Να μην αργήσετε. Ελάτε γρήγορα".
Και ιδού η λύση του μικρού μας αινίγματος.
Την υποβάλλω με όλο τον σεβασμό.
Πρώτης τάξεως δουλειά. Σ' ευχαριστώ.
-Και κάτι άλλο. -Ναι;
Κατάφερες κάτι με τις πρώτες αράδες;
Εκεί αναγκάστηκα να αποδεχτώ ότι ηττήθηκα.
Είσαι ορθογράφος;
Άψογος. Κατά την κρίση μιας αυθεντίας
σαν τον αιδεσιμότατο Μπράνσμπι του Στόουκ Νιούινγκτον.
Επομένως, υποθέτω ότι εσύ δεν κάνεις αυτό που πολλοί από εμάς κάνουμε.
Γράφουμε λάθος ομόηχες λέξεις.
Για παράδειγμα, "κλήση", "κλίση" και "κλείσει".
Κοινός σολοικισμός.
Άρα, γράφει "πρόσκληση".
Βέβαια, δεν γνωρίζουμε ακόμα το πού, σωστά;
Κάτι που τελειώνει σε "ΡΑ".
Αποβάθρα!
-Θα έλεγα στον όρμο δίπλα στην αποβάθρα. -Έξοχη επιλογή.
Επομένως, "Θα είμαι στον όρμο δίπλα στην αποβάθρα".
Ας πούμε ότι λέει στις 11:00 μ.μ.
"Να μην αργήσετε. Ελάτε να με βρείτε".
Πιο πιθανό θα ήταν αυτό.
Τι σου λέει αυτό;
Γιατί δυο δόκιμοι να συναντηθούν εκεί
κι όχι οπουδήποτε αλλού;
Δεν θα συναντούσε δόκιμο, αλλά μια γυναίκα.
Γνωρίζατε την απάντηση ήδη, κύριε Λάντορ.
Κάτι υποψιάστηκα.
Τότε, αν ψάχνουμε όντως μια γυναίκα,
νομίζω ότι μπορεί να μου καταλογιστεί ότι την είδα.
Το πρωί μετά τον θάνατο του Φράι, κι ενώ δεν γνώριζα τα συμβάντα ακόμα,
ξύπνησα και άρχισα να απαγγέλλω την αρχή ενός ποιήματος,
στίχους για μια μυστηριώδη γυναίκα, ολοφάνερα βασανισμένη.
Και μετά, έξω από την τραπεζαρία, εμφανίζεται ένα πανέμορφο πλάσμα
που δεν είχα τη χαρά να δω ποτέ πριν.
Ποια ήταν;
Δεν έχω την παραμικρή ιδέα.
Και γιατί πιστεύεις ότι το ποίημα κι η νεαρή συνδέονται με τον κύριο Φράι;
Από έναν αέρα συγκαλυμμένης βίας.
Ανομολόγητης απειλής.
Μια άγνωστη.
Θα μπορούσες να το είχες γράψει οποτεδήποτε.
Μα δεν το έγραψα εγώ. Μου το υπαγόρευσαν.
Το υπαγόρευσαν;
Ποιος;
Η μητέρα μου.
Έχει πεθάνει.
Εδώ και σχεδόν 20 χρόνια.
Πες μου γι' αυτόν τον Πόε.
Ο μικρός Πόε.
Αξιαγάπητος.
Με υπέροχους τρόπους. Μιλάει πολύ.
Σίγουρα. Και σίγουρα έχει κάτι παράξενο πάνω του.
Επειδή μιλάει πολύ;
Όχι, επειδή έχει μια παράλογη φαντασία.
Μου είπε για ένα ποίημα
που ισχυρίζεται ότι σχετίζεται με τον θάνατο του Λερόι Φράι.
Ισχυρίζεται ότι του το υπαγόρευσε η νεκρή μητέρα του στον ύπνο του.
Εσύ ειδικά γνωρίζεις πολύ καλά ότι αυτοί που χάσαμε…
είναι πάντα μαζί μας.
Οι άνθρωποι θα έκαναν τα πάντα για να ξεγελάσουν τον θάνατο, σωστά;
Σε κάποιο δοχείο.
Τυλιγμένη σε μουσελίνα, ίσως, ή και σε εφημερίδα.
Πιθανότατα μέσα σε πάγο.
ΣΥΝΑΝΤΗΣΕ ΜΕ ΣΤΗΝ ΑΠΟΘΗΚΗ ΠΑΓΟΥ. ΟΠΛΙΣΟΥ ΜΕ ΘΑΡΡΟΣ
Ωραία. Πήρες το σημείωμά μου.
-Σε ακολούθησαν; -Τι;
Πολύ αντιεπαγγελματικό. Και βέβαια όχι.
-Τι είναι αυτό; -Ο τόπος του εγκλήματος.
Του δεύτερου εγκλήματος.
Εδώ έφεραν την καρδιά του Φράι.
Ανέφερες ότι αυτό με την καρδιά σου θύμισε τη Βίβλο.
Ομολογώ πώς ήδη έτεινα προς τα εκεί.
Όχι προς τη Βίβλο,
προς τη θρησκεία.
Μοιάζει με αναπαράσταση κάποιας τελετής.
Το αίμα και τα κεριά έχουν τοποθετηθεί με συγκεκριμένο τρόπο.
-Ένας κύκλος. -Και ένα τρίγωνο.
Και πιθανότατα η καρδιά του Φράι ήταν τοποθετημένη μέσα.
Έχω έναν φίλο από τα παλιά που ίσως μπορεί να βοηθήσει.
Ο καθηγητής Ζαν Πεπέ είναι αυθεντία στα σύμβολα.
Πεπέ!
Στις τελετουργίες
και στον αποκρυφισμό.
Καθηγητά!
-Ιδιόρρυθμος άνθρωπος. -Έλα, πίσω είμαι.
-Συγγνώμη για την εισβολή! -Ο πιο ιδιόρρυθμος που ξέρω.
Φέρνω κάτι αξιοπερίεργο που θα ήθελα να περιεργαστείς.
Με μαγικό κύκλο μοιάζει.
Θυμάμαι να τον βλέπω στο Le V?ritable Dragon Rouge.
Κι αν θυμάμαι καλά, ο μάγος στεκόταν εκεί,
στο τρίγωνο.
Μόνος;
Μπορούσε να έχει και ομάδα βοηθών.
Και κεριά και πυρσούς εκατέρωθεν, φως παντού,
μια γιορτή φωτός, θα έλεγα.
Γκας, αν πας στο τρίτο ράφι…
Το δεύτερο από πάνω.
Ο τόμος εκεί πάνω.
Ναι.
Πιέρ ντε Λανκρ, δεινός κυνηγός μαγισσών.
-Ξέρετε γαλλικά, κύριε Πόε; -Ναι.
Διαβάστε από μέσα σας. Είναι στο μέσο.
Ο Ντε Λανκρ εκτέλεσε 600 Βάσκες μάγισσες
και άφησε παρακαταθήκη τον σπουδαίο τόμο που διαβάζετε τώρα.
Μα το βιβλίο που θα ήθελα να σας δώσω, το Discours du Diable του Ανρί Λε Κλερκ,
που συνολικά εκτέλεσε 700 μάγισσες,
πιστεύεται πως καταστράφηκε.
Όμως, φημολογείται πως άφησε άλλους δύο ή τρεις τόμους
πανομοιότυπους με τον κατεστραμμένο.
Η εύρεσή τους έχει γίνει έμμονη ιδέα σε πολλούς συλλέκτες.
Γιατί;
Ο Λε Κλερκ άφησε οδηγίες για το πώς μπορεί να εξασφαλίσει κανείς
αθανασία.
Θεέ και Κύριε.
"Είναι ευρέως γνωστό στην αδελφότητα των μοχθηρών αγγέλων
ότι τα γεύματα στις συνάξεις μαγισσών
περιλαμβάνουν μόνο τα ακόλουθα.
Ακάθαρτα ζώα που δεν θα έτρωγαν ποτέ οι χριστιανοί,
καρδιές αβάπτιστων παιδιών…
και καρδιές κρεμασμένων".
Θέλω να διεισδύσεις διακριτικά στους δοκίμους,
να ξετρυπώσεις όποιον ενδέχεται να συνδέεται με τον αποκρυφισμό.
Εξηγήσου.
Βασικά, δέχτηκα κάποιες προσεγγίσεις,
σκοτεινές, θα έλεγα, και μάλλον αιρετικές.
-Αιρετικές; -Ναι.
Ωθήθηκα να αμφισβητήσω τα θεμέλια της πίστης μου.
Και να καταπιαστώ με αρχαίες μυστηριακές κι απόκρυφες πρακτικές.
-Απόκρυφες πρακτικές; -Μαύρη μαγεία. Ποιος;
-Απαιτούμε να μάθουμε. -Δεσμεύτηκα να μην το αποκαλύψω.
Ποιος ήταν;
Δεν τον κατονομάζω,
ούτε ο Θεός ο ίδιος να με χτυπήσει με κεραυνό.
-Αν θες να μετέχεις… -Έδωσα τον λόγο μου.
-Αμφισβητείς την πίστη… -Δεν μπορώ να πω.
Μήπως ο Μάρκουις;
Χάμιλτον, συμμορφώσου.
Έχω ένα όνομα, μα πρέπει να βρω σε ποιον ανήκει.
Ίλιγγος;
Ναι, όλα γυρίζουν.
Οι παλμοί σου είναι ανεβασμένοι.
Πολύ καλά, κύριε Πόε, μείνετε στο σπίτι σήμερα
και φροντίστε τον εαυτό σας.
Δώστε αυτό στον υπολοχαγό Λοκ και τον διοικητή των δοκίμων.
Τον Άρτεμους, τον γιο μου.
Θα σε απαλλάξει από τα καθήκοντά σου.
Θέλεις να απαλλαχθείς από τα μαθήματα επειδή έχεις
ιλίγγους;
Και κάτι πολύ χειρότερο, δεν το γράφει.
Κρίση οξείας ανίας.
"Οξείας ανίας";
Υψίστου βαθμού.
Πρόσεχε, Πόε.
Ρωτήστε και τον γιατρό.
Αληθεύει, υπολοχαγέ.
Ο πατέρας μου είπε ότι είναι πρωτοφανές.
Καλώς.
Αλλά σου καταλογίζω ανάρμοστη θρασύτητα.
Τρεις βαθμοί μείον.
Γύρισε αμέσως στον κοιτώνα σου.
Και καλύτερα να είσαι εκεί για την επιθεώρηση.
-Πόε, σωστά; -Ναι.
Άρτεμους Μάρκουις.
Ομολογώ ότι η θρασύτητά σου είναι αξιοθαύμαστη.
Απόψε στις 11:00. Στο 18 του Βόρειου Στρατώνα.
Συγγνώμη για την αργοπορία. Ελπίζω να μην περιμένατε πολύ.
Έξοχο μέρος.
Βιβλία!
Έχετε το αμέριστο ενδιαφέρον μου.
Από πού να αρχίσω;
Ο προβληματικός Φένιμορ Κούπερ. Θα έπρεπε να υπάρχει σε κάθε βιβλιοθήκη.
Τι συλλογή!
Ιστορία της Αιγύπτου και κάθε λογής βιβλία.
Αποκαλυφθήκατε.
Υπαινιχθήκατε ότι δεν διαβάζετε ποίηση.
Δεν διαβάζω.
Βύρων!
-Αγαπημένο βιβλίο, κύριε Λάντορ. -Σε παρακαλώ.
Και πολυξεφυλλισμένο, θα έλεγα.
Είναι της κόρης μου.
Κι η κόρη σας δεν είναι πια εδώ;
Όχι. Κλέφτηκε με κάποιον.
Τον ξέρατε;
Αμυδρώς.
Και δεν θα γυρίσει;
Απίθανο.
Άρα είμαστε κι οι δύο μόνοι στον κόσμο.
Εσύ έχεις τη μητέρα σου.
Σου μιλάει ακόμα.
-Όπως και να έχει. -Ναι.
Ναι, περιστασιακά.
Κι οφείλω να πω πως οτιδήποτε καλό στον χαρακτήρα μου προήλθε από εκείνη.
Η κόρη σας… Πώς τη λένε; Αν δεν γίνομαι αδιάκριτος.
Ματίλντα.
Μάτι.
Μην πείτε κάτι άλλο, κε Λάντορ.
-Λοιπόν, είπες ότι βρήκες κάτι. -Όχι ακριβώς κάτι.
Κάποιον. Ονόματι Μάρκουις.
Ο γιατρός.
Όχι. Ο γιος του, ο Άρτεμους.
Κι έχω βάλει στόχο να εισχωρήσω στην απροσπέλαστη συντροφιά του.
Άλλο ένα δημιούργημα του Θεού.
Δωρεά της υπέροχης Πάτσι.
Θα μας αναφέρεις για παραβίαση της απαγόρευσης κυκλοφορίας, Πόε;
Οι μικρές παραβάσεις μας σε ενοχλούν;
Όχι μόνο δεν με ενοχλούν, κύριε Μπάλιντζερ, μα…
θα ήθελα άλλον έναν γύρο.
Πιες το.
Όλο, γυναικούλα.
Μπάλιντζερ, πολύ νταής είσαι απόψε.
Κι άλλο, σιλ βου πλε.
Ευχαριστώ.
Μπορώ να συνεχίσω όλη νύχτα.
Σιγά, Μπάλιντζερ.
Κόπιασα πολύ για αυτό το οινόπνευμα.
Πόε.
Έχεις εκδώσει ποιήματά σου.
Μου έχουν πει ότι διαθέτω κάποιο ταλέντο.
Τότε, ζητώ δημόσια ανάγνωση.
Διασκέδασέ μας.
Στις Βερμούδες γνώρισα μια λάγνα γυμνή
Που περνιόταν για πονηρή
Μα εγώ πιο πολύ
Το πήρε ως προσβολή Που την ήθελα γυμνή
Τη σίμωσα, την τσάκωσα Και την κουτούπωσα
-Ωραίο, Πόε. -Μπράβο.
Μπράβο!
Το φύλλο που χάνει είναι το επτά.
Το φύλλο που κερδίζει είναι ο βαλές.
Είναι η τυχερή σου μέρα, Πόε.
Ευχαριστώ.
Πόε, αληθεύει ότι ο ντετέκτιβ Λάντορ σε ανέκρινε για τον Φράι;
Είχε την εσφαλμένη εντύπωση ότι ήμασταν κοντά με τον Φράι.
Ήσασταν;
Όχι.
Ταιριαστό που το μόνο αξιοπρόσεκτο που έκανε ο Φράι
ήταν να κρεμαστεί.
Νομίζω ότι κρεμάστηκε γιατί τον παράτησε μια γυναίκα.
Ποια γυναίκα, Στόνταρντ;
Μήπως η αδερφή σου, Άρτεμους;
Γι' αυτή δεν έλιωνε ο Φράι;
Έλα τώρα, Ράντι.
Ήσουν πιο κοντά στον Φράι απ' όλους μας.
Δεν νομίζω να ήμουν τόσο κοντά του
όσο εσύ.
Εντάξει. Πού είχαμε μείνει;
Αλτ!
Η απαγόρευση δεν ισχύει για σας, κε Πόε;
Εξηγήσου.
Τα κεριά θα έπρεπε να έχουν σβήσει τρεις ώρες πριν.
Συγγνώμη, κύριε.
Δεν τις πήρα ποτέ στα σοβαρά τις συγγνώμες σου.
Ο Λερόι Φράι πέθανε ενώ ήταν έξω μετά την απαγόρευση.
Γύρνα στον στρατώνα αμέσως.
Θα μπορούσες να σκάβεις τον λάκκο σου.
Ευχαριστώ.
Πιο γρήγορα.
Μάτι;
"Να με σκεφτείς σύμφωνα, Κύριε, με την καλοσύνη σου".
"Γιατί νεκρός κανείς δεν σε θυμάται.
Ποιος μες στον Άδη σε δοξολογεί;"
"Όπως ταιριάζει
στην αγάπη σου, να με σκεφτείς. Σύμφωνα, Κύριε, με την καλοσύνη σου".
"Καταρρακώθηκα απ' όλη αυτήν τη θλίψη".
Είστε ο κύριος Λάντορ, σωστά;
Ναι.
Είμαι η μητέρα του Λερόι.
Ήθελα να σας δώσω αυτό.
Το ημερολόγιό του.
Το κρατούσε τα τρία τελευταία χρόνια.
Δεν θυμάμαι…
Λυπάμαι.
Φρικτή απώλεια.
Δεν θυμάμαι να βρέθηκε ημερολόγιο στα προσωπικά του είδη.
Μου το έστειλε ο κύριος Μπάλιντζερ.
-Ο κος Μπάλιντζερ; -Ναι.
Μόλις έμαθε τι συνέβη,
πήγε αμέσως στον κοιτώνα του Λερόι για να βοηθήσει.
Και μου το έστειλε.
Μάλιστα.
Και πριν από λίγο, μόλις με είδε,
είπε "Σκέφτηκα ότι θα θέλατε να το πάρετε μαζί σας στο Κεντάκι.
Μα αν προτιμάτε να το κάψετε, μη διστάσετε".
Καλοσύνη του.
Αλλά δεν βγάζω νόημα.
Μόνο γράμματα κι αριθμοί.
Μα βλέποντας ότι ο στρατός το ανέθεσε σε εσάς,
μου φαίνεται σωστό να το πάρετε εσείς.
Θα έρχομαι διαρκώς.
-Να τη φροντίζω. -Καταλαβαίνω.
Πρέπει να είμαστε ενωμένοι.
Γιατρέ!
Κύριε Λάντορ.
Τι ευχάριστη έκπληξη!
Να σας γνωρίσω τη γυναίκα μου, την Τζούλια.
Έχω ακούσει πολλά για εσάς.
Χαίρω πολύ.
Εσείς δεν ερευνάτε τον θάνατο του κυρίου Φράι;
Όντως.
Γι' αυτό λέγαμε τώρα.
Μάλιστα, ο σύζυγός μου με πληροφόρησε ότι παρά τις ηρωικές του προσπάθειες,
η σορός του κυρίου Φράι κρίθηκε ακατάλληλη για να είναι σε κοινή θέα στην κηδεία.
Οι καημένοι οι γονείς του…
Όντως.
Μας έχει συγκλονίσει αυτό το συμβάν.
Μείνετε ήσυχη, θα κάνω τα πάντα για να τον πιάσουμε.
Χάρηκα πολύ που σας γνώρισα.
Καλή μου…
Άκουσα ότι είστε χήρος, κύριε Λάντορ.
Αλήθεια είναι.
Τα συλλυπητήριά μου.
Πάει καιρός που η σύζυγός σας αναπαύθηκε;
Δύο χρόνια τώρα.
Μόλις λίγους μήνες αφότου μετακομίσαμε στα Χάιλαντς.
Ήταν ξαφνική η αρρώστια της;
Όχι ξαφνική.
Αλλά βαριά.
Να ξέρετε ότι εκτιμώ τις θυσίες σας.
-Τα συλλυπητήριά μου. -Να είστε καλά.
Μπράβο.
Έντγκαρ, η αδερφή μου είναι παιδί-θαύμα.
Υπέροχο, αγαπητή μου. Με έκανες να δακρύσω.
Ναι.
Υπέροχη εκτέλεση, δις Μάρκουις.
-Ειλικρινά. -Ναι.
Έχεις εξασφαλίσει την αθανασία σου.
Καμία γυναίκα δεν επιθυμεί την αθανασία, Ράντι.
Θυμήθηκα το ποίημα του κυρίου Τόμας Γκρέι.
"Πολλά τα άνθη Που ανίδωτα θα μείνουν"
"Κι η ευωδιά τους χάνεται Στον έρημο αέρα"
Αγαπημένο, κε Πόε.
Πώς σου φαίνεται ο μικρός μου προστατευόμενος;
Δεν νομίζω ο κύριος Πόε να θέλει προστασία.
Μην τον διαφθείρετε εσύ κι οι όμοιοί σου.
Εντάξει, Λία.
Αρκετά. Πρέπει να ξεκουραστείς πριν από το δείπνο.
-Με συγχωρείτε, κύριοι. -Ευχαριστούμε.
Ράντι, καρέκλες.
Στόνταρντ, έλα. Τη σκακιέρα.
Εντάξει. Βαρέθηκα.
Δεν με νοιάζει.
Είναι άρρωστη.
Στην κατάστασή της, δεν θα έπρεπε να…
Δις Μάρκουις.
Με συγχωρείτε.
Τίποτα δεν θα μου έδινε μεγαλύτερη χαρά απ' το να σας συναντήσω το Σάββατο.
Είμαι σίγουρη ότι είναι αλήθεια, αλλά δυστυχώς είμαι κλεισμένη το Σάββατο.
Μάλιστα.
Αυτό το Σάββατο, είπατε;
Ή την Κυριακή, αν προτιμάτε.
Ή και τη Δευτέρα.
Και πού προτείνετε να συναντηθούμε;
Να μαντέψω. Τζιζ Πόιντ; Στο Μονοπάτι των Φλερτ?
Όχι.
Τίποτα απ' αυτά.
Στο νεκροταφείο, σκεφτόμουν.
Στο νεκροταφείο;
Πολύ ενδιαφέρον.
Έτσι πιστεύω κι εγώ.
Καλή σας νύχτα, λοιπόν.
Είναι όλα γυμνά τώρα.
Για να απολαύσεις τα Χάιλαντς σε όλη τους τη δόξα,
πρέπει να τα δεις αμέσως μετά το πέσιμο των φύλλων.
Γιατί;
Η βλάστηση, αντί να βελτιώνει,
μάλλον παρεμποδίζει το δημιούργημα του Θεού.
Είστε ρομαντικός.
Σας αρέσει να μιλάτε για τον Θεό και τον θάνατο, έτσι;
Θεωρώ τον θάνατο το πιο εξυμνημένο θέμα της ποίησης.
Να καθίσουμε;
-Υπέροχο σημείο. -Το αγαπημένο μου.
Σας πηγαίνει πολύ το μακάβριο.
Πιο πολύ κι απ' τη στολή σας.
Μόνο ο Άρτεμους σας συναγωνίζεται.
Δεν τον έχω δει ποτέ στα εδάφη της μελαγχολίας.
Συναινεί να επιστρέφει από εκεί για μεγάλα διαστήματα.
Να χορεύεις σε σπασμένα γυαλιά είναι υποφερτό για κάποιο διάστημα.
Όχι για πάντα.
Ναι, βλέπω ότι έχετε πολλά κοινά.
Ελπίζω να μην κρυώσατε.
Έχει ψυχράνει για τα καλά…
Σας παρακαλώ, μη.
Δεν ήρθα να πούμε για τον καιρό. Πολύ πεζό.
Με συγχωρείτε. Ανησύχησα για την υγεία σας.
Εμπρός, λοιπόν.
Εξομολογηθείτε τον αιώνιο έρωτά σας, να πάμε σπίτια μας.
-Έλεγα απλώς… -Με συγχωρείτε.
Συγγνώμη, είμαι απαίσια. Δεν ξέρω γιατί.
Κρυώνετε.
Δεσποινίς Μάρκουις, θέλετε την κάπα μου;
-Δεν χρειάζεται. -Αλήθεια, δεν…
Είπα…
-Τι; -Δις Μάρκουις!
Λία!
Λία! Λία; Τι συμβαίνει;
Λία!
Λία.
Θεέ μου, Λία.
Είσαι καλά;
-Λία; -Καλά είμαι.
Σίγουρα είσαι καλά;
Τρόμαξα πολύ.
Συμβαίνει συχνά. Μην ανησυχείς.
Το…
Το πνεύμα σου μου δίνει το κουράγιο να ομολογήσω
ότι η παρουσία της μητέρας μου είναι αισθητή στη ζωή μου.
Στον ύπνο και στον ξύπνιο μου.
Ναι.
Πιστεύω ότι οι νεκροί μάς στοιχειώνουν επειδή δεν τους αγαπάμε αρκετά.
Επειδή τους ξεχνάμε. Δεν το θέλουμε, αλλά συμβαίνει.
Νιώθουν πως τους εγκαταλείπουμε χωρίς έλεος,
και γι' αυτό διαμαρτύρονται.
Καλύτερα να μην το σκεφτόμαστε πολύ.
Να ξέρεις ότι είμαι ευγνώμων…
που σε είδα όταν άνοιξα τα μάτια.
Που κοίταξα μέσα σου
και βρήκα κάτι που δεν περίμενα.
Που θεωρούσα αδύνατο.
Ευχαριστώ.
Σταμάτα!
Κάθαρμα! Ποιος νομίζεις ότι είσαι;
Μακριά από τη Λία.
Άσ' τον!
Άσ' τον, Μπάλιντζερ!
Αλλιώς, θα περάσεις στρατοδικείο!
Ασχημομούρη.
Είσαι καλά;
Αυτός ο βάρβαρος κατάλαβε ότι η Λία προτιμάει εμένα.
-Κι αν πάει να με φοβίσει… -Να σε φοβίσει;
-Πήγε να σε σκοτώσει. -Να με σκοτώσει;
Δεν θα μπει ανάμεσα σ' εμένα και την αγαπημένη μου.
Εγώ θα σκοτώσω αυτόν.
Πάντα αυτό γίνεται. Όλοι με υποτιμούν.
Φίλοι, συμμαθητές, ο ίδιος μου ο ευεργέτης.
-Ευχαριστώ, Πάτσι. -Όλοι.
Όλοι…
εκτός απ' τη μητέρα.
Ευχαριστώ που με βοήθησες πριν.
Δεν συνηθίζω να αιφνιδιάζομαι.
Κι εσύ με αιφνιδίασες, Λάντορ.
Δεν θέλω να σε θίξω,
αλλά είσαι πολύ πιο εκλεπτυσμένος απ' όσο δείχνεις.
Πες μου, αληθεύει ότι κάποτε απέσπασες μια ομολογία
μόνο με ένα άγριο βλέμμα;
Αν έχεις αρκετή υπομονή,
συχνά ο ύποπτος ανακρίνει ο ίδιος τον εαυτό του.
Είσαι απολαυστική συντροφιά, Λάντορ.
Θα γράψω ένα ποίημα μια μέρα.
Για να απαθανατίσω το όνομά σου στους αιώνες.
Ούτε μετά την επίθεση δεν θεωρείς ύποπτο τον Ράντι Μπάλιντζερ;
Και πού βρίσκεσαι;
Στην έρευνά σου;
Μου έχει κινήσει το ενδιαφέρον ο Άρτεμους Μάρκουις.
Τον ξέρεις, έτσι;
Και ποιος δεν τον ξέρει;
Δείχνει μεγαλοπρεπής.
Θα περίμενες να πεθάνει νέος, όχι;
Αλλά δεν μου φαίνεται βίαιος.
Είναι πάντα ψύχραιμος.
Ίσως δεν το έκανε αυτός.
Αποπνέει κάτι περίεργο. Όπως κι όλη η οικογένεια.
Φέρονται σαν να είναι ένοχοι για κάτι.
Όλες οι οικογένειες δεν είναι;
-Λοχαγέ. -Ο κύριος Μπάλιντζερ.
Αγνοείται, δυστυχώς.
Από αυτήν την πλευρά, κύριε.
Στον λόφο.
-Από ποια πλευρά; -Πίσω από εκείνα τα δέντρα.
Από εδώ, κύριε.
Ανεβείτε.
Εδώ δεν υπάρχει τίποτα.
Προχωρήστε.
Λοχαγέ! Εδώ πάνω!
Θεέ μου.
Η τομή δεν είναι τόσο ακριβής όσο εκείνη που έγινε στον Φράι.
Κι αυτό δείχνει ότι έγινε από άλλο χέρι.
Όσο για τον ευνουχισμό…
Βασικά…
Ποιον ευνουχισμό;
Θεέ μου, Λάντορ.
Καμία πρόοδος στην ανεύρεση του υπαίτιου
εδώ κι έναν μήνα!
Πλησιάζουμε.
-Είναι θέμα χρόνου. -Πες μου!
Βρήκες άλλες ενδείξεις σατανικών πρακτικών;
Κι εκείνος ο δήθεν αξιωματικός που έπεισε τον Κόκρεϊν
να αφήσει τη σορό του Φράι;
Το ημερολόγιό του;
Έχεις βρει έστω κι ένα χρήσιμο στοιχείο;
Ένας μανιακός περιφέρεται στους λόφους και ξεκοιλιάζει τους άντρες μου.
Οι οποίοι δεν ασκούν τα καθήκοντά τους, δεν βγαίνουν έξω και δεν κοιμούνται.
Κι αν κοιμηθούν, έχουν αγκαλιά τα όπλα τους!
Μάλλον δεν με θεωρείτε πλέον ικανό
να διεξαγάγω την έρευνα.
Ευχαριστούμε, γιατρέ.
Δεν αμφισβητούμε τις ικανότητές σου, αλλά την αφοσίωσή σου.
Μήπως υπάρχει καμία πιθανότητα να το έκανε ο κύριος Πόε;
Ο Πόε;
Μόλις χθες διασκέδαζε την παρέα του
αφηγούμενος την επική συμπλοκή του με τον Μπάλιντζερ,
δηλώνοντας την πρόθεσή του να τον σκοτώσει
έτσι και ξανάρθουν σε διένεξη.
Έχετε δει τον Πόε.
Πιστεύετε ειλικρινά ότι θα μπορούσε να καταφέρει τον Μπάλιντζερ;
Δεν είναι απαραίτητο. Μπορεί να είχε όπλο.
Ότι κι αν είχε με τον Μπάλιντζερ,
δεν υπάρχει κάτι που να συνδέει τον Πόε με τον Λερόι Φράι.
-Δεν γνωρίζονταν καν. -Μα γνωρίζονταν.
Είχε μαλώσει και μαζί του πέρυσι το καλοκαίρι.
Δεν φαντάζομαι να μοιράστηκε μαζί σου αυτήν την πληροφορία.
Τότε, συλλάβετέ τον.
Συλλάβετέ τον, αν είστε τόσο πεπεισμένοι.
Μόνο το κίνητρο έχουμε.
Από σένα περιμένουμε τις αποδείξεις!
Κύριε Λάντορ, μήπως τρέφεις κάποια έχθρα απέναντι στην Ακαδημία;
Αυτό είναι;
Παίζω το κεφάλι μου για λογαριασμό του λατρευτού σας θεσμού.
Ναι, όμως.
Πιστεύω ότι η Ακαδημία αφαιρεί τη βούληση των νεαρών.
Τους εγκλωβίζει με περιορισμούς και κανόνες.
Τους στερεί τη λογική. Και την ανθρωπιά.
Υπονοείς ότι η Ακαδημία ευθύνεται γι' αυτούς τους θανάτους;
Κάποιος που σχετίζεται με την Ακαδημία. Επομένως, η Ακαδημία η ίδια.
Παραλογίζεσαι.
Αν είναι έτσι,
κάθε έγκλημα που διαπράττει χριστιανός βαραίνει τον ίδιο τον Χριστό.
Έτσι είναι.
Όταν σου ζήτησα να αναλάβεις αυτήν τη δουλειά,
μου είπες ότι δεν είχες πάρε δώσε με τον Λερόι Φράι, οπότε…
Ας αρχίσουμε απ' αυτό. Λοιπόν;
-Βασικά, δεν είναι ακριβώς έτσι… -"Βασικά"!
Γιατί τίποτα δεν είναι απλό μαζί σου, Πόε;
Θέλω τα γεγονότα. Τα απλά γεγονότα.
Ναι ή όχι!
Την αλήθεια!
Γνώριζες τον Λερόι Φράι;
Ναι.
Είχες μαλώσει με τον Λερόι Φράι;
Ναι.
Σκότωσες τον Λερόι Φράι;
Σκότωσες τον Ράντολφ Μπάλιντζερ;
Είχες καμία ανάμιξη στη βεβήλωση των σορών τους;
Όχι. Κεραυνός να πέσει να με κάψει…
Δεν αρνείσαι, όμως, ότι τους απείλησες και τους δύο.
Όσον αφορά τον Μπάλιντζερ, ήταν…
Δεν το εννοούσα.
-Και με τον Φράι; -Δεν τον απείλησα ποτέ. Απλώς…
Έχουμε ένα ανησυχητικό μοτίβο, Πόε.
Άτομα που σε έχουν ενοχλήσει καταλήγουν κρεμασμένα,
με κάποια βασικά τους όργανα να έχουν αφαιρεθεί.
Κύριε Λάντορ…
Αν σκότωνα κάθε δόκιμο
που μου φέρθηκε άσχημα όσο είμαι εδώ,
φοβάμαι πως το Σώμα Δοκίμων θα αποτελούνταν
από μια ντουζίνα άντρες.
Αν θέλεις να ξέρεις, είμαι αντικείμενο εμπαιγμού
από τη μέρα που ήρθα εδώ.
Οι τρόποι μου, η ηλικία μου, ο χαρακτήρας μου…
η αισθητική μου.
Και χίλιες ζωές να είχα,
και πάλι δεν θα έφταναν για να κατονομάσω
όσα μου έχουν κάνει.
Ναι, είμαι ένοχος για πολλά πράγματα, αλλά όχι γι' αυτό.
Όχι για φόνο.
Με πιστεύεις;
Πιστεύω ότι πρέπει να προσέχεις πιο πολύ
τι λες και τι κάνεις.
Μάλλον μπορώ για λίγο να κρατήσω τον Χίτσκοκ μακριά σου.
Αλλά αν μου ξαναπείς ψέματα,
ας σου περάσουν χειροπέδες.
Δεν θα κουνήσω ούτε το μικρό μου δαχτυλάκι.
Συνεννοηθήκαμε;
Και τώρα με συγχωρείς, με περιμένουν για φαγητό.
Σας ευχαριστούμε που μας συντροφεύετε στο πένθος μας για τον θάνατο του Ράντολφ.
Ήταν σαν μέλος της οικογένειας.
Δεν βρίσκετε τον γιο μου εξαιρετικά όμορφο, κύριε Λάντορ;
Θα έλεγα ότι και τα δύο σας παιδιά είναι ευλογημένα σ' αυτόν τον τομέα.
Είναι κληρονομικό μας.
Αλλά ομολογώ ότι άτομα σαν εσάς σπανίζουν.
Άτομα εξαιρετικής ευφυΐας.
Είναι παντελής η ένδεια αυτού του προσόντος εδώ.
Και με αυτήν σας την ευφυΐα, κύριε Λάντορ,
ελπίζω όταν τελειώσουν τα επίσημα καθήκοντά σας
να με βοηθήσετε να λύσω έναν προσωπικό γρίφο.
-Γρίφο; -Ένα πολύ παράξενο συμβάν.
Την ώρα του μαθήματος τη Δευτέρα,
κάποιος έψαξε τα πράγματά μου.
Βασικά…
-Κυκλοφορούν απαίσιοι άνθρωποι. -Αλήθεια, πατέρα;
Εγώ θα έλεγα ότι αυτός που το έκανε ήταν απλώς αγενής,
χωρίς, βέβαια, να τον γνωρίζω.
Πρέπει να προσέχεις, πάντως, Άρτεμους.
-Πρέπει. -Μητέρα.
Μάλλον θα ήταν κάποιος ανιαρός ηλικιωμένος
που δεν έχει κάτι καλύτερο να κάνει ούτε κάτι άξιο λόγου στη ζωή του.
Κάποιος άξεστος αγροίκος.
Συμφωνείτε, κε Λάντορ;
-Σε αγροικία δεν μένετε; -Άρτεμους.
Ίσως κάποιος γνωστός σας να ταιριάζει στην περιγραφή.
Ίσως κάποιος καλός σας φίλος που αρέσκεται στο πιοτό.
Σταμάτα! Σε παρακαλώ! Δεν αντέχω!
Δεν το αντέχω που αρπάζεσαι έτσι.
-Δεν κατάλαβα, μητέρα. -Ναι, φυσικά.
Θα με πάρει το ποτάμι κι ούτε που θα σας νοιάξει.
Ούτε που θα το καταλάβετε!
-Έτσι, Ντάνιελ; -Γιε μου, να χαρείς.
Συγχωρήστε τη σύζυγό μου.
Ο θάνατος του κυρίου Μπάλιντζερ
έχει καταβάλει την ευτυχισμένη οικογένειά μας.
Θα θέλατε να πάμε στο γραφείο μου, κύριε Λάντορ;
Ευχαρίστως.
Σας ζητώ συγγνώμη, ντετέκτιβ.
Είμαστε σ' αναμμένα κάρβουνα, κι αυτό μας επηρεάζει όλους μας.
-Μη ζητάτε συγγνώμη. -Ναι.
Κι αυτή η περίοδος του χρόνου, όλος αυτός ο εγκλεισμός…
Απολύτως κατανοητό.
Παρατήρησα κάτι, γιατρέ.
Η κόρη σας δεν είναι καλά;
Είστε πολύ παρατηρητικός.
Όχι.
Δεν είναι…
Έχει ταλαιπωρηθεί πολύ.
Από μωρό, βασικά.
Μια φρικτή ασθένεια
την καταλαμβάνει όταν είναι μόνη,
κάνει το μυαλό της να σταματά και την κάνει να τρέμει σαν το ψάρι.
Υπέροχο παιδί.
Γεννημένο για γάμο, μεγαλεία, παιδιά.
Αλλά παράλληλα και φιλάσθενο.
Είναι φρικτό.
Κύριοι, ελάτε, αν θέλετε. Η Λία είναι σε φόρμα.
Σ' ευχαριστούμε.
Πάμε;
Αν δεν σας πειράζει, θα βγω λίγο έξω να πάρω αέρα.
Φυσικά.
Πατέρα, παίξε μια παρτίδα μαζί μου.
Να δοκιμάσω πάλι το Ματ των Αρχαρίων ή κάτι πιο δύσκολο αυτήν τη φορά;
-Εξαιρετικό. -Όχι δα.
Μάλλον μέτριο.
Δεν αντιλαμβάνεσαι πόσο με επηρεάζει το παίξιμό σου.
Όλους μας, στην ουσία. Έχω…
-Ναι; -Έχω…
Δεν ξέρω πώς αλλιώς να το θέσω…
Έχω συνειδητοποιήσει
ότι θα έκανα τα πάντα για σένα.
Αχ, Έντγκαρ.
Ψάχνετε κάτι, κύριε Λάντορ;
Συνήλθατε. Δεν κράτησε πολύ.
Με συγχωρείτε.
Φοβήθηκα ότι θα είχα πάλι μια από κείνες τις φρικτές ημικρανίες,
αλλά μάλλον τελικά απλώς χρειαζόμουν να ξεκουραστώ λιγάκι.
Τώρα νιώθω μια χαρά.
Αφήστε αυτό το απαίσιο πράγμα.
Αποκλείεται να σας κάνει.
Ο γιατρός κι εγώ το ψάχναμε.
Και το βρήκα.
Κοίτα τι βρήκε ο ντετέκτιβ στην ντουλάπα μας, αγάπη μου.
Θυμάσαι που το φορούσε μικρός ο Άρτεμους και κυκλοφορούσε μ' αυτό στο σπίτι;
-Το θυμάσαι, αγάπη μου; -Ναι, μητέρα.
-Ήταν του αδερφού μου. -Ποιου αδερφού;
Είναι το μόνο που έχουμε για να τον θυμόμαστε.
Πού το βρήκες;
Ας απαντήσει ο Άρτεμους.
Ίθαν.
Πώς κι από δω;
Αγνοείται κι άλλος.
Έφτιαξα μια ομάδα αναζήτησης. Θα ξεκινήσουν εντός ώρας.
Θα γυρίσουν τον κόσμο ανάποδα.
Ο Θεός να δώσει. Τρέμω στη σκέψη…
Κύριοι!
Έρχομαι από τον κοιτώνα του κου Στόνταρντ.
Το μπαούλο του είναι άδειο. Δεν βρήκα πουθενά πολιτικά ρούχα.
Πιστεύω ότι το έσκασε.
Το έσκασε;
Σύμφωνα με το ημερολόγιο του Φράι,
τόσο ο Στόνταρντ όσο και ο Μπάλιντζερ ήταν φίλοι του Λερόι Φράι.
Θα φοβήθηκε μην είναι η σειρά του.
Θα μπορούσε. Αλλά ο Άρτεμους και το παλτό του αξιωματικού;
Αν εμπλέκεται, τότε γιατί δεν τον συλλαμβάνουμε;
Παραείναι ψύχραιμος. Το μόνο που έχει να κάνει είναι να το αρνηθεί.
Μου απομένει κάτι ακόμα να ερευνήσω.
Δύο καλοί του φίλοι είναι νεκροί.
Πρέπει να αναφέρω στον πρόεδρο ότι βρήκαμε τον ένοχο.
Τον βρήκαμε, Λάντορ. Έτσι δεν είναι;
Έντγκαρ.
Καθηγητά;
Πεπέ.
Στην τελευταία μου επίσκεψη, ανέφερες έναν κυνηγό μαγισσών κι ένα βιβλίο.
Ναι. Το Discours du Diable.
Του Ανρί Λε Κλερκ.
Ήταν ιερέας ο Λε Κλερκ;
Και κάηκε στην πυρά.
Μου ήρθε στον ύπνο μου.
Κάτω, κάτω, κάτω
Έπεσε καταιγιστικό το καυτό μένος
Την ικέτευσα αποκαρδιωμένος να βιαστεί
"Λενόρ"
Μα εκείνη ούτε νεύμα
Στης ατέρμονης νύχτας τον βυθό παγιδευμένη
Έμεινε μόνο το γαλάζιο της βλέμμα
Νύχτα σκοτεινή, της κόλασης το μαύρο
Μανία εξαπέλυσε
Αφήνοντας μόνο
Αυτό το θανάσιμο γαλάζιο βλέμμα
Βλέπεις;
Λενόρ.
Λία.
Μιλάει για τα δικά σου ανείπωτα βάσανα.
Μια κατακλείδα σ' αυτό που σε καταθλίβει.
Το ποίημα…
μας μιλάει.
Θυμάσαι που είπες ότι θα έκανες τα πάντα για μένα;
Ο δαιμονολάτρης σου.
-Σ' ευχαριστώ, Πεπέ. -Ναι.
Κύριε Λάντορ.
Η οικογένειά σου.
Η οικογένειά σου ήταν
πραγματικός γρίφος.
Ποτέ δεν κατάφερα να καταλάβω ποιος ήταν υπεύθυνος.
Κατά καιρούς, σας υποπτεύθηκα όλους.
Δεν μου πέρασε από το μυαλό
ότι θα μπορούσε να είναι κάποιος που δεν ζει πλέον.
Ορίστε;
Πάτερ Ανρί Λε Κλερκ.
Έξοχος κυνηγός μαγισσών,
ώσπου έγινε αυτός ο κυνηγημένος.
Τι είναι αυτά που λες;
Η κόρη σου
πάσχει από την ιερά νόσο, σωστά;
Αντεπεξέρχεται επειδή είναι σε επαφή με κάποιον.
Κάποιον που της δίνει οδηγίες.
Εκείνον.
Μη με κάνεις να αναρωτιέμαι αν έχασες τα λογικά σου, κύριε Λάντορ.
Τι υπονοείς;
Το εξαιρετικά σπάνιο Discours du Diable του Λε Κλερκ.
Η επικοινωνία με τον διάβολο
δεν είναι μια ασχολία με την οποία καταπιάνομαι, κύριε Λάντορ.
Δεν έχω διαβάσει ούτε μία σελίδα αυτού του βιβλίου.
Μιλάει η κόρη σου
με τους νεκρούς;
Με το πέρασμα των χρόνων, οι κρίσεις της χειροτέρευαν πολύ.
Και…
Και δοκίμασα κάθε φαρμακευτική αγωγή που μπορούσα να σκεφτώ.
Της έδιναν τρεις μήνες ζωής.
Ξέρεις πώς είναι να πηγαίνεις για ύπνο
χωρίς να ξέρεις αν το πρωί η κόρη σου θα είναι ζωντανή;
Και μετά, μια μέρα, ήρθε να με βρει.
Μου είπε ότι συνάντησε κάποιον.
Τον προ-προπαππού της.
Τον Λε Κλερκ;
Ο Λε Κλερκ δεν ήταν κακός.
Ήταν παρεξηγημένος.
Μου ορκίστηκαν ότι ο κύριος Φράι ήταν ήδη νεκρός.
Πως δεν θα σκότωναν ποτέ κανέναν.
Τους πίστεψες.
Δεν είχα επιλογή.
Είσαι γιατρός! Άνθρωπος της επιστήμης!
Πώς τολμάς να εμπιστεύεσαι μια τέτοια τρέλα;
Μα…
Μα εγώ δεν μπόρεσα να τη σώσω.
Η δική μου τέχνη απέτυχε.
Θυσίασα τα πάντα για τη Λία μου.
Πώς να της αρνηθώ να αναζητήσει αλλού θεραπεία;
Γιατρέ.
Το να μιλάς με νεκρούς…
είναι αφύσικο. Αλλά οι φόνοι…
Να αφαιρείς τη ζωή αθώων…
Αυτό είναι απάνθρωπο.
Κάποιος πρέπει να κρεμαστεί γι' αυτό.
Ενέδωσα μόνο και μόνο επειδή,
σαν από θαύμα,
βελτιώθηκε η κατάστασή της.
Γιατρέ, πού είναι η οικογένειά σου;
Πού είναι τα παιδιά σου;
Πέρασε από δω ο κύριος Πόε.
Έφυγε με τον Άρτεμους.
Γιατί η κάπα του είναι ακόμα στο χολ;
Γιατρέ, πού είναι η Λία;
Πού είναι η οικογένειά σου;
Φεύγει η επίδραση.
Λία.
Συνέχισε.
Τι συμβαίνει;
Δεν αργούμε.
Δεν νιώθω και πολύ καλά.
-Νόμιζα… -Όχι.
Λίγα λεπτά ακόμα και θα είμαι ελεύθερη.
Ελεύθερη;
Ναι.
Σε παρακαλώ, Λία…
Αυτό πρέπει να συμβεί.
Καταλαβαίνεις.
Η θυσία είναι η υπέρτατη έκφραση αγάπης.
Κατάλαβα τη στιγμή που σε πρωτοείδα ότι εσύ ήσουν ο εκλεκτός.
Λία.
-Ναι; -Σ' αγαπώ.
Φτάνει!
-Έξω! -Θα σας κρεμάσουν γι' αυτό!
Δεν έχεις δουλειά εδώ!
Λία, κάν' το!
Κυρία Μάρκουις, θέλετε να δείτε τα παιδιά σας στην κρεμάλα;
-Μην τον ακούς! Μπλοφάρει! -Συνέχισε.
-Λία! -Η καρδιά του Φράι, έτσι;
-Λάντορ. -Λία, συνέχισε!
Ο Μπάλιντζερ θα έκανε τα πάντα για σένα. Ως και φόνο.
Εσύ τον σκότωσες, Άρτεμους.
Σε παρακαλώ, άσε μας. Τελειώνουμε.
-Λία, κάν' το! -Λία, τελείωσε!
Εσύ το έκανες.
Εσύ δελέασες τον Φράι με ένα σημείωμα…
Δική μου ιδέα ήταν!
-Εγώ το έκανα! -Όχι! Άρτεμους!
-Όχι! -Σε παρακαλώ, σταμάτα!
Σταμάτα!
Λία!
-Λία! -Λία!
Άρτεμους!
Μητέρα, πίσω!
Άρτεμους!
Λία!
Λία. Άρτεμους!
Φύγε!
Όχι! Άρτεμους!
Άρτεμους! Όχι!
Άσε με! Όχι!
Άρτεμους!
Άρτεμους! Όχι!
Λία!
Όχι!
Είπαν ότι δεν έχασε παραπάνω αίμα από όσο θα έχανε
σε μια κοινή αφαίμαξη.
Ίσως να του έκανε καλό.
Η ζωή δεν είναι αυτό που φαίνεται, Λάντορ. Το ομολογώ.
Συμφωνώ απόλυτα.
Τι θα γίνει με την κυρία Μάρκουις;
Θα θρηνήσει όπως αρμόζει σε μια μητέρα.
Ο δικαστής έκρινε ότι υπέφερε αρκετά.
Μα αυτό θα σε χαροποιήσει.
Ο καλός μας γιατρός υπέβαλε την παραίτησή του.
Δεν με χαροποιεί τίποτα απ' όλα αυτά, σε διαβεβαιώ.
Λάντορ.
Οι τρόποι μας κι η φιλοσοφία μας δεν θα γινόταν να διαφέρουν περισσότερο.
Αλλά θα ήθελα να πω
πως αν κάποια στιγμή αυτή η υπόθεση με έκανε να…
Θέλω να πω, αν ποτέ φάνηκα αγενής και αμφισβήτησα…
τις ικανότητές σου…
ζητώ συγγνώμη.
Ευχαριστώ, λοχαγέ.
Πώς μπόρεσα να συναναστρέφομαι αυτόν τον άνθρωπο τόσα χρόνια;
Ήξερα την οικογένεια τόσο καλά όσο και τη δική μου
και δεν αντιλήφθηκα ποτέ την απελπισία τους.
Σκοπίμως, συνταγματάρχη.
Ντροπή μου.
Υποθέτω ότι ο Άρτεμους σκότωσε τον κύριο Μπάλιντζερ
για να μην τον καταδώσει στις Αρχές,
κι ο κύριος Στόνταρντ το έσκασε για να μην είναι το επόμενο θύμα.
Σωστά υποθέτετε, ναι.
Λοιπόν, Λάντορ,
δηλώνω ότι έφερες εις πέρας τις συμβατικές υποχρεώσεις σου.
Ως εκ τούτου, σε αποδεσμεύω.
Ελπίζω να μη σε δυσαρεστεί αυτό.
Αν μη τι άλλο, ελπίζω να δεχτείς τις ευχαριστίες μας.
Τα τσακάλια της Ουάσινγκτον θα υποχωρήσουν σύντομα, ελπίζω.
Πιστεύω ότι κερδίσαμε μια αναβολή εκτελέσεως.
Όχι, συνταγματάρχη.
Ανάρρωσες πλήρως, βλέπω.
Ξέρω για την κόρη σου.
Καλώς.
Τι σχέση έχει η Μάτι μ' όλα αυτά;
Τεράστια.
Το ξέρεις πολύ καλά.
Το σκέφτηκα στον ύπνο μου.
Το σημείωμα που κρατούσε ο Λερόι Φράι.
Το σημείωμα με το οποίο τον δελέασαν να βγει από τον στρατώνα.
Ήσουν αμελής και μου το άφησες.
Κι αυτό είναι το άλλο σου σημείωμα.
Θυμάσαι;
Κυρίως,
με προβλημάτισε το σχήμα των γραμμάτων.
Τα κεφαλαία, όπως ξέρεις, είναι εξίσου καίρια με τα πεζά.
Το "Α", το "Ρ", το "Γ", το "Ε",
πανομοιότυπα με εκείνα στο σημείωμα του Λερόι Φράι.
Φαντάζεσαι την κατάπληξή μου.
Θα μπορούσε να είχε γράψει ο ίδιος και τα δύο σημειώματα;
Και για ποιο λόγο θα έγραφε ο Λάντορ στον Λερόι Φράι;
Για καλή μου τύχη, πέτυχα την υπέροχη Πάτσι.
Μου είπε όλη την ιστορία.
Καθώς γύριζε από τον χορό της Ακαδημίας…
Πιάστε την!
-Κρατήστε την. -Όχι!
…τη Μάτι σου τη βίασαν…
Όχι!
…και την εγκατέλειψαν τρία άγνωστα κτήνη.
Σιωπή.
Όχι!
Τζούλιους, τα πόδια!
Όχι!
-Ανοίξτε της τα πόδια. Κάτω! -Όχι!
-Μη! -Κράτα την ακίνητη!
Αισχρά υποκείμενα όντως.
Όπως είπε ο Λερόι Φράι.
Μάτι;
Θεέ μου! Μάτι.
Θεέ μου! Έλα εδώ.
Μάτι.
Συγγνώμη.
-Συγγνώμη. -Δεν πειράζει.
Όλα θα πάνε καλά.
Όλα θα φτιάξουν.
Μάτι, δεν μπορεί να σε βοηθήσει.
Να χαρείς, αγάπη μου, άσε με να σε βοηθήσω εγώ.
Δεν το έσκασε, όμως,
σωστά;
Μάτι;
Μάτι.
Μάτι, σε παρακαλώ, έλα εδώ.
Σε παρακαλώ, αγάπη μου. Έλα.
Μη.
Όλα θα πάνε καλά.
Σε παρακαλώ, Μάτι. Γύρνα πίσω.
Όλα θα φτιάξουν.
Μη.
Σ' αγαπώ.
Γιατί δεν μου το είπες;
Δεν είναι κάτι
που χαίρομαι να λέω.
Μα θα σε είχα παρηγορήσει.
Θα σε είχα βοηθήσει όπως εσύ βοήθησες εμένα.
Δεν νομίζω ότι υπάρχει παρηγοριά γι' αυτό που μου συνέβη.
Και τι έκανα μετά;
Αυτό ακριβώς που θα έκανες κι εσύ.
Εξέτασα όλα τα ενδεχόμενα, αρχίζοντας
από το πόσο πιθανό θα ήταν δύο πλευρές
να είχαν σχέδια για τον ίδιο δόκιμο εκείνο το ίδιο βράδυ.
Ελάχιστα!
Ελάχιστα πιθανό!
Εκτός κι αν η μία πλευρά προϋπόθετε την άλλη.
Αν η μία πλευρά, ο Άρτεμους και η Λία, φερειπείν,
έψαχναν απλώς ένα πτώμα.
Και ξάφνου αυτό εμφανίζεται.
Εκείνους δεν τους ενδιαφέρει τίνος είναι, αρκεί να έχει καρδιά.
Το μόνο που δεν θα έκαναν ήταν να σκοτώσουν.
Όχι, μόνο η άλλη πλευρά είναι έτοιμη και πρόθυμη να σκοτώσει!
Αυτόν τον άντρα συγκεκριμένα.
Γιατί;
Μήπως για εκδίκηση, Λάντορ;
Πάτσι;
-Βοήθεια! -Ποιος άλλος ήταν;
Είναι κανείς εκεί;
Μ' ακούς;
Έτσι, κάποιος διακόπτει τη δεύτερη πλευρά,
αλλά όχι πριν από την επιτυχή έκβαση.
Επιστρέφει κρυφά στην αγροικία του στο Μπάτερμιλκ Φολς,
χωρίς να τον δει κανείς.
Αλλά σαστίζει όταν τον καλούν να επιστρέψει στο Ουέστ Πόιντ την επομένη
και μαθαίνει ότι, στο μεταξύ,
κάποιος κατακρεούργησε φρικτά το σώμα του νεκρού.
Προσφέροντας αναπάντεχα κάλυψη στο δικό του έγκλημα.
Θα σκέφτηκε ότι είχε τον Θεό με το μέρος του.
Κι ανέλαβε τη διαλεύκανση του εγκλήματος που είχε διαπράξει ο ίδιος.
Ως αποτέλεσμα, ο Άρτεμους και η Λία θα μνημονεύονται για πάντα ως δολοφόνοι.
Δεν υπάρχει για πάντα.
Θα ξεχαστούν κι αυτοί όπως όλοι μας.
Εγώ δεν θα τους ξεχάσω!
Ιδίως τη Λία μου.
Θα γινόταν σύζυγος, Λάντορ, και μητέρα.
Και δεν θα ξεχάσω πώς μας κορόιδεψες όλους σαν ηλίθιους.
Σαν ηλίθιους.
Αλλά εγώ ήμουν ο πιο ηλίθιος.
-Σωστά; -Όχι.
Σ' εσένα σκόπευα να παραδοθώ από την αρχή.
Το συνειδητοποίησα τη στιγμή που σε είδα. Και να μας.
Αν…
Αν θες να σου ζητήσω συγγνώμη, θα το κάνω.
Δεν θέλω τη συγγνώμη σου.
Όχι.
Απαντήσεις θέλω.
Πού ήξερες ότι ο Φράι βίασε τη Μάτι;
Το πρόβατο και οι αγελάδες; Εσύ;
-Φυσικά. -Κι ο Μπάλιντζερ;
Ο Μπάλιντζερ.
Του έβγαλα την καρδιά.
Για να φανεί ότι το έκαναν σατανιστές.
Δεν είναι εύκολη δουλειά για έναν γέρο.
Πού έμαθες ότι εμπλεκόταν κι ο Μπάλιντζερ;
Από το ημερολόγιο του Φράι.
Ομολόγησε κι ο Μπάλιντζερ;
-Ναι. Υπό πίεση. -Μη, σε παρακαλώ!
Ποιος άλλος ήταν μαζί σου;
Ο Τζούλιους Στόνταρντ.
Ο Τζούλιους.
Λυπάμαι.
Και οι δυο…
Κι οι δυο θυμήθηκαν το όνομά της.
Και φρόντισα να θυμηθούν και τι φορούσε.
Το φόρεμά της με κάθε λεπτομέρεια.
Απ' ό,τι φαίνεται, μόνο ο Στόνταρντ γλίτωσε την εκδίκησή σου.
Δεν έχω τη δύναμη και το κουράγιο να τον κυνηγήσω.
Ελπίζω μόνο…
να περάσει την υπόλοιπη μίζερη ζωή του με τον φόβο ότι κάποια στιγμή θα τον βρω.
Αυτό που έκαναν ήταν απαίσιο,
βάρβαρο.
Αλλά μπορούσες να πας στον Θέιερ. Να εξασφαλίσεις μια ομολογία.
Δεν ήθελα να ομολογήσουν.
Ήθελα να πεθάνουν.
Και τώρα;
Τώρα;
Από σένα εξαρτάται.
Έχω δύο σημειώματα
που θα σε στείλουν στην αγχόνη.
Καλώς.
Ξέρεις, Έντγκαρ, συχνά εύχομαι
να είχε συναντήσει εσένα η Μάτι μου
εκείνη τη νύχτα του χορού.
Ποιος ξέρει;
Ίσως γινόμασταν οικογένεια.
Εκτιμώ βαθύτατα…
αυτό που εμείς…
Αντίο, Λάντορ.
Αναπαύσου, αγάπη μου.
ΒΑΣΙΣΜΕΝΟ ΣΤΟ ΒΙΒΛΙΟ ΤΟΥ ΛΟΥΙ ΜΠΕΪΑΡΝΤ
Υποτιτλισμός: Αγγελική Πανοτάρα